**EL NOSTRE CANT ALEGRE**

Carles Riera

El nostre cant alegre

aviva l’ànim,

revé la joia vera

al cor magnànim.

Somrients barretines

festegen l’aire,

la ballesta s’enfila

amunt, enlaire!

Alcem ferms la senyera

dintre la dansa,

el demà que ha de néixer

ara s’atansa.

Les cistelles guarnides

fan goig de veure,

el pas de mort a vida

fa de bon creure.

Oh Pasqua benaurada!,

fes-nos memòria

que avui la terra ufana

té gust de glòria!